**RAKTÁROS**

**(Logisztika és szállítmányozás szakmairány)**

**részszakmára történő felkészítésre vonatkozó**

**szakmai program**

1. Az írásbeli, szóbeli, gyakorlati beszámoltatások, az ismeretek számonkérésének rendje, célja

A részszakmára felkészítő képzések céljának teljesüléséhez elengedhetetlen a folyamatos visszacsatolás a képzésben résztvevő személyek, illetve a képzési csoport tanulmányi előrehaladásáról. A képzés során elsajátításra kerülő elméleti és gyakorlati ismeretek és készségek folyamatos és eredményes fejlesztése, az ismeretek egymásra épülésének szükségessége elengedhetetlenné teszi a felnőtt résztvevők esetében is a „számonkérés” bizonyos formáinak rendszeres alkalmazását.

Intézményünk a visszacsatolás célú tudásmérést, azaz a résztvevők előrehaladásáról történő információgyűjtést az andragógiai szempontok figyelembevételével, a résztvevők életkorának és élethelyzetének figyelembevételével tervezi, és valósítja meg. Oktatóink módszertani szabadságát nem korlátozva, az alábbi ajánlásokat fogalmazzuk meg az eredményes pedagógiai-andragógiai munkához, a szakmai oktatás és képzés megtervezéséhez és eredményes megvalósításához.

Diagnosztikai célú tudásmérés egy-egy új témájú tananyagegység kezdetén: a képzési csoport motivációjának megteremtése céljából a témát vagy átfogóan, vagy annak csak egy kiragadott területét bemutató, rövid (15-20 perces), de érdekes bevezető előadás tartása. Ezt követően egy interaktív, heurisztikus beszélgetés során az oktató felméri a csoport meglévő ismereteit annak megállapítása céljából, hogy az új témakörhöz szükséges alapozó ismeretek és készségek milyen szinten állnak rendelkezésre. Amennyiben a beszélgetés során feltett kérdésekre kapott válaszok nem megnyugtatóak, vagy a csoporton belüli egyéni teljesítmények nagyon nagy különbségekre engednek következtetni, a következő foglalkozáson egy egyszerű, nem teljesítmény centrikus, inkább nyilvánvalóan tájékozódó célú írásbeli feladatlappal (pl. tesztkérdésekkel) célszerű a személyenkénti tudásszintről biztosabb információt szerezni. Ezt előre jelezni kell a csoportnak, kiemelve ennek célját, segítő jellegét. Ennek eredménye alapján határozhatja meg az oktató a tananyag foglalkozásonkénti konkrét tartalmát, az előrehaladás ütemezését. A kirívóan alacsony bemeneti ismeretekkel rendelkező résztvevőknek segítséget kell nyújtani lemaradásuk, esetleges lemorzsolódásuk elkerülése céljából, ami a differenciált óraszervezésen túl a pótlandó tananyag, illetve annak forrásanyagainak kijelölését, vagy akár biztosítását is jelentheti.

A fejlesztési célú (folyamat közbeni) tudásmérés: a képzés során az oktató (és a képzési program) által diktált előrehaladás megfelelőségének ellenőrzésére szolgáló számonkérési forma, módszer. Célja annak elkerülése, hogy a csoport meghatározó része „lemaradjon” a tananyaggal, mert ez esetben lényegesen romolhat a foglalkozások hatékonysága, ezzel együtt a résztvevőknek aránytalanul növekedhet az önálló tanulásra fordítandó energiája, ami lemaradáshoz, a motiváció csökkenéséhez, esetleg lemorzsolódáshoz is vezethet. A folyamat közbeni tudásmérésnek kötött időpontja nincs, bizonyos módszerei folyamatosan alkalmazhatóak, például egy-egy kérdés a résztvevők felé, amelyből megítélhető a csoport előrehaladása. Mivel a résztvevők aktivitása jellemzően nem egyenletes, esetenként szükséges lehet a személyre szabott kérdésfeltevés, ezzel szélesebb körű információ gyűjthető, valamint lehetősége lesz minden résztvevőnek gyakorolni a szóbeli megnyilvánulást, a szakmai terminológia használatát.

Egy-egy témakör lezárásakor biztos képet kaphat az oktató az írásbeli feladatlappal történő számonkéréssel. Ennek időpontját, felnőttekről lévén szó, mindig előre egyeztetni kell a csoporttal, hogy legyen idejük felkészülni, hiszen élethelyzetükből adódóan nem feltétlenül biztosítottak a mindennapi tanulás feltételei. Javasolt tudásmérési módszer intézményünkben a tanult ismeretek alkalmazását igénylő önálló feladat megoldása, kidolgozása, akár otthoni munka, akár tanórai foglalkozás keretében. Az otthoni munkák esetében az oktatóknak kérdésekkel kell meggyőződnie arról, hogy a résztvevő biztosan saját maga teljesítette-e a feladatot. A képzés során megszerzett gyakorlati ismeretek és készségek ellenőrzése és értékelése a gyakorlati oktató által az önálló gyakorlati feladatok szóbeli értékelésével történik. Minden önálló gyakorlati feladatot értékelni kell.

Szummatív tudásmérést az egyes modulok, illetve a teljes képzés befejezésekor, vizsga jelleggel kell alkalmazni. A tudásmérés módszere azonos kell legyen az adott részszakma képzési és kimeneti követelményeiben meghatározott ágazati alapvizsga-, illetve szakmai vizsga leírása, mérésének, értékelésének szempontjai-ban meghatározottakkal. Ezzel nem csupán a tudásmérés leginkább adekvát módját alkalmazzuk, hanem lehetőséget biztosítunk a résztvevőknek a vizsgaszituáció megismerésére is.

Az időtartamnak rövidebbnek, a feladatoknak kevésbé összetettnek kell lennie egy tényleges vizsgafeladatnál.

Ennek megfelelően a vizsga elemei az alábbiak lehetnek:

* Írásbeli vizsga, amely tartalmazhat feleletválasztós, feleletalkotós, szakmai számításos és rajzkészítési feladatokat.
* Szóbeli vizsga, amelyet tételsorból történő tételhúzással, a kihúzott tétel kidolgozásához idő biztosításával kell lebonyolítani. Az utolsó vizsgázónak is legalább három tétel közül kell húzási lehetőséget biztosítani, ha szükséges, ehhez a kihúzott tételeket vissza kell tenni a tételsorba.
* Interaktív vizsgafeladat, amely informatikai tevékenységet is igénylő írásbeli jellegű összetett feladat.
* Projektfeladat, amely önállóan, részben vagy egészében otthon vagy az intézményben előre elkészített, gyakorlati jellegű feladat vagy produktum készítési folyamatának szóbeli bemutatása (megvédése, kérdésekre válaszolás).

1. A képzésben részt vevő fogyatékkal élő személy tekintetében a fogyatékosság típusához és fokához igazodó fejlesztő program

Intézményünk a részszakmára felkészítő képzésekből sem zárja ki a fogyatékkal élő személyeket. Azon részszakmák esetében, ahol a képzésbe történő bekapcsolódás feltétele az egészségügyi alkalmasság orvosi igazolása, ott a beiskolázás tekintetében az orvosi vélemény a meghatározó.

Amely részszakmáknál nem feltétel az egészségügyi alkalmasság orvosi igazolása, ott a fogyatékkal élő jelentkezővel történő előzetes egyeztető megbeszélés keretében határozzuk meg a résztvevő képzésbe történő bekapcsolódásával járó azon teendőket, feltételeket illetve lehetőségeket, amelyek megnyugtató módon biztosíthatják a fogyatékkal élő résztvevő eredményes szakmai fejlődését, illetve a képzés sikeres teljesítését. Ezen esetekben a beiskolázásnál, illetve az ezt megelőző elbeszélgetésnél mindenképpen figyelembe kell venni, illetve a jelentkezőt tájékoztatni kell a részszakma jellemzőiről, az azzal betölthető munkakörökről, munkalehetőségekről.

A fogyatékkal élőkkel a személyes kapcsolatot a képzés során – a foglalkozásokon túlmenően is – folyamatosan fenntartjuk, véleményüket, tapasztalataikat, esetleg felmerülő nehézségeiket rendszeresen felmérjük, fejlődésüket, tanulmányi előmenetelüket, hiányzásaikat kiemelten figyelemmel kísérjük. Ugyancsak rendszeresen konzultálunk az oktatásukban résztvevő kollégákkal is, hogy az esetlegesen szükséges beavatkozásokat időben, célirányosan megtehessük, ezzel is segítve a képzéseinkbe bekapcsolódó fogyatékkal élők eredményes szakmai előmenetelét, életminőségük javítását, illetve az oktatásban résztvevő kollégák tudatos odafigyelését.

A fogyatékosság típusától függően intézményünk – a kiegyensúlyozott, megértő és együttműködő légkör megteremtésén túl – jellemzően az alábbi támogatást tudja biztosítani a képzéseiken résztvevők számára.

* Látássérült, gyengén látó résztvevők esetében az előadóhoz, illetve a természetes fényforrásokhoz közeli elhelyezés, szükség esetén helyi világítás, a nyomtatott anyagok (tananyagok, feladatlapok) nagyított példányban történő biztosítása.
* Hallássérült résztvevők esetében az előadóhoz közeli elhelyezés, videón átadott tananyagok feliratozása, vagy a hanganyag biztosítása nyomtatásban is.
* Mozgásukban korlátozott résztvevők esetében a jelenléti képzési alkalmak akadálymentesített környezetben történő megszervezése, vagy ha erre nincs lehetőség, segítő személyzet biztosítása a megközelítéshez.
* Enyhefokú értelmi fogyatékkal, vagy egyéb igazolt tanulási nehézséggel küzdő résztvevők esetében differenciált, egyénre szabott munkaformák alkalmazásával, illetve szükség és igény esetén segítő, korrepetálás jellegű plusz foglalkozások szervezésével segítjük szakmai fejlődésüket. Esetükben a tudásmérésnél is alkalmazzuk a differenciált módszereket, a feladatok és munkaformák megválasztásánál, illetve a kidolgozásukra fordítható idő meghatározásánál. A tanulási nehézséggel küzdők esetében, annak fajtájától függően írásbeli feladat helyett szóbeli felelet (diszgráfia), illetve szóbeli számonkérés helyett írásbeli felelet alkalmazása is lehetséges (pl. súlyos beszédhiba esetében).

A fogyatékkal élők a fogyatékosságuk kompenzálására szolgáló egyéni segédeszközeiket, illetve a saját maguk által biztosított, érzékelésüket, mozgásukat, tanulásukat, fejlődésüket elősegítő felszereléseket szakmai képzésük során korlátozás nélkül használhatják.

1. A képzési és kimeneti követelmények és a programtanterv alapján az intézményre konkretizált

**RAKTÁROS**

(Logisztika és szállítmányozás szakmairány)

részszakma

képzési programja

**A Képzési és kimeneti követelmény megjelenésének dátuma: 2023. november 21.**

**1. Alapadatok**

|  |  |  |
| --- | --- | --- |
| **A képzési és kimeneti követelmény alapján szervezhető részszakmára felkészítő szakmai oktatás:** | | |
| 1.1. | A részszakma megnevezése: | **Raktáros** |
| 1.2. | A szakma megnevezése: | Logisztikai technikus |
| 1.3. | A szakma azonosító száma: | 5 1041 15 06 |
| 1.4. | Ágazat megnevezése: | Közlekedés és szállítmányozás |
| 1.5. | A részszakma besorolása az Európai Képesítési Keretrendszer (EKKR) szerinti szint: | 3 |
| 1.6. | A részszakma besorolása a Magyar Képesítési Keretrendszer (MKKR) szerint szint: | 3 |
| 1.7. | A részszakma besorolása a Digitális Kompetencia Keretrendszer szerinti szint: | 2 |
| 1.8. | A részszakma legjellemzőbb FEOR száma és megnevezése: | 9223 Rakodómunkás |
| 1.9. | Részszakmával betölthető munkakör(ök) | Anyagkiadó  Anyagmozgató  Árukezelő  Rakodási előmunkás  Raktári árukezelő  Raktári munkás |
| 1.9. | A részszakma keretében ellátható legjellemzőbb tevékenység, valamint a munkaterület leírása | |
|  | |
| 1.10. | A képzés célja: | |
| A képzés célja, hogy a képzésben résztvevő sajátítsa el a **Raktáros** részszakma megszerzéséhez, kapcsolódó munkakör betöltéséhez szükséges elméleti és gyakorlati ismereteket, készségeket és kompetenciákat.  A képzés célja továbbá, hogy ösztönözze az alacsony iskolai végzettséggel, munkaerőpiacon keresett kompetenciával vagy szakképesítéssel nem rendelkező felnőtt lakosság, kiemelten a közfoglalkoztatottak részvételét az oktatásban, képzésben, és lehetőséget biztosítson számukra a munkaerő-piaci szempontból releváns képzettség, ismeretek, készségek, kompetenciák megszerzésére. | |
| 1.11. | A képzés célcsoportja: | |
| A képzési program célcsoportját jelenti minden olyan személy, aki a belépési feltételeknek megfelel és a szakmai programmal elérhető ismeretek, készségek és kompetenciák megszerzését tűzte ki célként maga elé. A képzés célcsoportja különösen az alacsony iskolai végzettséggel, munkaerőpiacon keresett kompetenciával vagy szakképesítéssel nem rendelkező felnőtt lakosság, kiemelten a közfoglalkoztatottak és az állami munkaerőpiaci támogatási programokban résztvevők, vagy valamilyen uniós támogatási formában részesülő személyek. | |

|  |  |
| --- | --- |
| 1.12. | A képzés során megszerezhető kompetenciák: |
| * Felcímkézi és zárolja a hibás árut, azt külön raktárhelyre teszi. * Átrakja az árut raktáron belül (pl. az elhelyezés racionalizálása érdekében vagy szavatossági szempontok miatt). * Képes megadott szempontok, előírások szerint különböző termékeket kezelni. (pl. felhasználás vagy nagyság szerint). * Elkülöníti a minőségileg vizsgálandó árut a minősítés elvégzéséig. * Részt vesz a selejtezésben és vezeti a szükséges dokumentumokat. * Eseti megrendelésnél egyedi igény szerinti kiszerelésbe csomagolja az árut. * Sérült csomagolású árut újracsomagol. * Méri az áru mennyiségét a megfelelő mérőeszközzel (pl. mérleggel, mérőszalaggal) * Beazonosítja a nyilvántartásban nem szereplő, fellelt árut. * Ellenőrzi a betárolt anyagok raktárhelyeinek állapotát. * Címkézi és feliratozza a becsomagolt árut (megnevezés, cikkszám, darabszám, dátum) * Ellenőrzi a raktár tájékoztató és figyelmeztető feliratait (pl. tűzveszélyesség, balesetveszély, polcterhelhetőség) * Ellenőrzi a mérőeszközök, mérőberendezések (pl. mérleg, kaliber, mérőszalag) műszaki állapotát, mérőeszközök hitelességének lejárati idejét. * Ellenőrzi a betároláshoz szükséges bizonylatokat. * Elkészíti az árukiadást kísérő bizonylatokat (pl. raktárkivételi jegy, szállítólevél) * A munkavégzés során betartja a vonatkozó munka-, tűz-, baleset és környezetvédelmi előírásokat. |

**2. A képzésbe való bekapcsolódás és részvétel feltételei**

|  |  |  |
| --- | --- | --- |
| 2.1. | Iskolai végzettség: | alapfokú iskolai végzettség vagy a Dobbantó program elvégzése |
| 2.2. | Szakmai végzettség: | - |
| 2.3. | Szakmai gyakorlat: | - |
| 2.4. | Egészségügyi alkalmasság: | - |
| 2.5. | Előzetesen elvárt ismeretek: | - |
| 2.6. | Egyéb feltételek: | - |

**3. Tervezett képzési idő**

|  |  |  |
| --- | --- | --- |
| 3.1. | A képzés óraszáma: | **400** |
| 3.2. | Megengedett hiányzás mértéke: | 30% |

**4. Tananyagegységek**

|  |  |  |  |  |
| --- | --- | --- | --- | --- |
| A képzés tananyagegységeinek megnevezése: | | Elméleti óraszáma: | Gyakorlati óraszáma: | Óraszáma összesen: |
| 4.1 | **Raktározási alapok** | **100** | **100** | **200** |
| 4.2 | **Raktári tárolás és anyagmozgatás** | **100** | **100** | **200** |
| A képzés összes óraszáma: | | **200** | **200** | **400** |

**4.1. Tananyagegység**

|  |  |  |
| --- | --- | --- |
| 4.1.1. | Megnevezése: | **Raktározási alapok** |
| 4.1.2. | Célja: | A tananyagegység oktatásának célja, hogy a képzésben résztvevők megismerjék a raktározás feladatát, funkcióit, a megrendelések teljesítésének feladatait, tisztában legyenek azokkal a követelményekkel, amelyek a normál és a speciális áruk kezelésével, raktározásával kapcsolatosak, megismerjék és kezelni tudják az áruazonosító és -követő rendszereket. |
| 4.1.3. | Megvalósítása során alkalmazott munkaformák: | **A képzésben részt vevő személyes jelenlétét vagy interaktív és távolléti kapcsolattal megvalósuló jelenlétét igénylő csoportos képzés, igény esetén konzultáció:** frontális oktatás, egyéni feladatmegoldás, csoportos munka, kooperatív csoportmunka.  **A képzésben részt vevő személyes jelenlétét nem igénylő önálló tanulás (távoktatás):** távoktatási tananyagba épített iránymutatás, irányított tanulás, e-learning, digitális platformon való tananyagfeldolgozás, egyéni feladatmegoldás. |
| 4.1.4. | Megvalósítása során alkalmazott képzési módszerek: | **A tananyagegység/modul/témakör tartalmának, jellegének, a megvalósítás során alkalmazott munkaformának, valamint a csoport összetételének és igényeinek megfelelően a módszerek a következők lehetnek:** előadás, magyarázat, szemléltetés, megbeszélés, rendszerezés, megfigyelés, együttes és önálló tananyag feldolgozás, csoportos feladatmegoldás, gyakorlati feladatok megoldása, projektmódszer, feladatlap kitöltése, írásbeli felelet, házi feladat, kiadott feladatok pontosítása, távoktatási tananyag és tananyagba épített iránymutatás. |
| 4.1.5. | Óraszáma[[1]](#footnote-1): | 200 óra, melyből 100 óra gyakorlat |
| 4.1.6. | Beszámítható óraszáma[[2]](#footnote-2): | - |

|  |  |  |
| --- | --- | --- |
| 4.1.7 | A tananyagegység tartalma: | |
| 1. | Raktárak helye, szerepe   * A nemzetgazdaság fogalma, jellemzői * Raktárak nemzetgazdasági ágak szerinti csoportosítása * Raktárak csoportosítása építészeti jellemzők és tulajdonviszonyok alapján * Az ellátási lánc fogalma, területei, jellemzői, elemei * A raktározás helye az ellátási láncban * A raktár fogalma, típusai * A raktárakkal szembeni elvárások, követelmények * A raktárak funkcionális és térbeli elhelyezkedése * Kihelyezett raktárak elhelyezkedése, feladatai * Raktárak csoportosítása a tárolt áru jellege szerint * Centralizált és decentralizált raktárak jellemzői a beszerzésben és az értékesítésben | |
| 2. | Raktározási folyamatok   * Az áruátvétel fajtái, folyamata * A mennyiségi áruátvétel típusai és műveletei * A minőségi áruátvétel típusai és műveletei * Az áruátvétel bizonylatai * A betárolás műveletei * A komissiózás típusai, műveletei, bizonylat nélküli komissiózás * Az expediálás feladata * Az áru kiadásának típusai, műveletei, bizonylatai * A készletmozgás, készletnyilvántartás bizonylatai * A leltározás fogalma, típusai, okmányai * A leltározás folyamata * A selejtezés fogalma, feladatai, okmányai * A leértékelés fogalma, okai, okmányai * A raktári dolgozók leltári felelőssége, a felelősség feltételei * A raktári folyamatok számítógépes támogatása   (A témakör feldolgozása olyan gyakorlati helyszínen javasolt, ahol legalább 20 különböző árucikk található, cikkenként minimum 3-3 termékkel, egységcsomagolásban.) | |
| 3. | Anyag- és áruismeret   * A darabáru fogalma és tárolásának, mozgatásának jellemzői (javasolt gyakorlati helyszínen) * Az ömlesztett áru fogalma és tárolásának, mozgatásának jellemzői (javasolt gyakorlati helyszínen) * A szabályozott hőmérsékletű tárolást igénylő áruk tárolásának jellemzői * Az élelmiszerek tárolásának jellemzői (higiéniai és klimatikus követelmények, élelmiszer-biztonság) * A gyógyszerek tárolásának jellemzői (tárolási, nyilvántartási követelmények, engedélyek) * A veszélyes áruk fogalma, tulajdonságai, szimbólumai, jelölési rendszere, H- és P-mondatok * A veszélyes áruk jellemző sajátosságai (fizikai, kémiai, toxikológiai, környezetkárosító) * A veszélyes áruk tárolásának és együtt tárolásának követelményei és jellemzői * A biztonsági adatlap szerepe, tartalma * Az áruazonosító eszközök típusai (javasolt gyakorlati helyszínen) * A csomagolás szerepe, funkciója, megjelenési formái: (fogyasztói, gyűjtő, fuvarozói és egységrakományok – javasolt gyakorlati helyszínen) * Vonalkód és RFID azonosítása, QR-kód használata (javasolt gyakorlati helyszínen) * A vonalkód kódolása és ellenőrző számának kiszámítása * A GS1 azonosítási és árukövetési rendszer | |
| 4.1.8. | A tananyagegység elvégzéséről szóló igazolás kiadásának feltétele(i): | A tananyagegység elvégzéséről nem kerül kiadásra külön igazolás.  A 7.2. pontban meghatározott feltételek teljesítése esetén a képzés végén kerül kiadásra a tanúsítvány. |

**4.2. Tananyagegység**

|  |  |  |
| --- | --- | --- |
| 4.2.1. | Megnevezése: | **Raktári tárolás és anyagmozgatás** |
| 4.2.2. | Célja: | A tananyagegység oktatásának célja, hogy a képzésben résztvevők megismerkedjenek a különböző tárolási módok jellemzőivel, eszközrendszereivel és szabályos kezelésükkel. |
| 4.2.3. | Megvalósítása során alkalmazott munkaformák: | **A képzésben részt vevő személyes jelenlétét vagy interaktív és távolléti kapcsolattal megvalósuló jelenlétét igénylő csoportos képzés, igény esetén konzultáció:** frontális oktatás, egyéni feladatmegoldás, csoportos munka, kooperatív csoportmunka.  **A képzésben részt vevő személyes jelenlétét nem igénylő önálló tanulás (távoktatás):** távoktatási tananyagba épített iránymutatás, irányított tanulás, e-learning, digitális platformon való tananyagfeldolgozás, egyéni feladatmegoldás. |
| 4.2.4. | Megvalósítása során alkalmazott képzési módszerek: | **A tananyagegység/modul/témakör tartalmának, jellegének, a megvalósítás során alkalmazott munkaformának, valamint a csoport összetételének és igényeinek megfelelően a módszerek a következők lehetnek:** előadás, magyarázat, szemléltetés, megbeszélés, rendszerezés, megfigyelés, együttes és önálló tananyag feldolgozás, csoportos feladatmegoldás, gyakorlati feladatok megoldása, projektmódszer, feladatlap kitöltése, írásbeli felelet, házi feladat, kiadott feladatok pontosítása, távoktatási tananyag és tananyagba épített iránymutatás. |
| 4.2.5. | Óraszáma[[3]](#footnote-3): | 200 óra, melyből 100 óra gyakorlat |
| 4.2.6. | Beszámítható óraszáma[[4]](#footnote-4): | - |
| 4.2.7. | A tananyagegység tartalma: | |
| 1. | A raktári tárolás rendszere   * Darabáruk, ömlesztett áruk, folyadékok és gázok tárolási lehetőségei * Tárolási módok és jellemzőik (halom, máglya, asztag) * Tárolási rendszerek formái, kialakítása, működése (kötött és szabadhelyes tárolás) * Tömbös, soros, kombinált tárolási rendszerek * Állványos, állvány nélküli, statikus, dinamikus tárolás * A raktári tárolóállványok típusai és jellemzőik * A szabványos rakodólapok méretei és terhelhetősége * Magas raktári rendszerek jellemzői * Áruazonosítási rendszerek | |
| 2. | A raktári folyamatok anyagmozgató és mérőeszközei   * Az anyagmozgatás fogalma, fajtái * A raktári anyagmozgatás esetei (tárolótéri és rakodóhelyi anyagmozgatás) * A raktári anyagmozgató rendszerek és alrendszereik * Az anyagmozgató rendszer szállítóelemeinek csoportosítása * Szakaszos működésű anyagmozgató berendezések jellemzői és típusai * Folyamatos működésű anyagmozgató berendezések jellemzői és típusai * Összetett szállítóelemek és funkcionális felépítésük * Állványkiszolgáló targoncák és jellemzőik * Állványkiszolgáló gépek és alkalmazásuk feltételei * Rakományrögzítő és csomagológépek * Mérőeszközök használata, hitelesítés és kalibrálás | |
| 4.2.8. | A tananyagegység elvégzéséről szóló igazolás kiadásának feltétele(i): | A tananyagegység elvégzéséről nem kerül kiadásra külön igazolás.  A 7.2. pontban meghatározott feltételek teljesítése esetén a képzés végén kerül kiadásra a tanúsítvány. |

**5. Csoportlétszám**

|  |  |  |
| --- | --- | --- |
| 5.1. | Maximális csoportlétszám[[5]](#footnote-5): | 40 fő |

**6. A képzésben részt vevő teljesítményét értékelő rendszer leírása**

|  |  |
| --- | --- |
| 6.1. | Előzetes tudásmérés (diagnosztikus értékelés): |
| Nincs, résztvevő kérésére biztosított. |
| 6.2. | Képzés közbeni (fejlesztő) értékelés: |
| A fejlesztő értékelés szerepe, hogy a képzésben résztvevők fejlődését támogassa, a tanulási igényeket pontosítsa, az oktatók tanulásszervezési feladatait segítse.  A képzés közbeni fejlesztő értékelés, az írásbeli, szóbeli, gyakorlati beszámoltatások, az ismeretek számonkérésének módjai:   * Visszakérdezés, * Gyakorlati feladatmegoldás, * Képzésben résztvevő visszajelzései, * Beszélgetés * Feladatlap kitöltése, * Házi feladat ellenőrzése, * Írásbeli felelet.   A fenti fejlesztő értékeléshez nem tartozik minősítés, a tanulási és tanítási folyamatokat szolgálja. |
| 6.3. | Résztvevő záró (szummatív) értékelése: |
| A képzés záróvizsgával zárul.  A záróvizsga a képzés végén kerül megtartásra, feladatait a képző intézmény állítja össze.  A záró feladaton megszerezhető minősítések:  • Megfelelt  • Nem felelt meg  A megszerezhető minősítésekhez tartozó követelményszintek:  • Megfelelt: a záró feladaton elért legalább 50%-os teljesítmény  • Nem felelt meg: a záró feladaton elért 49% vagy az alatti teljesítmény. |

**7. A képzés elvégzéséről szóló igazolás kiadásának feltételei**

|  |  |  |
| --- | --- | --- |
| 7.1. | A képzés elvégzéséről szóló igazolás megnevezése: | **TANÚSÍTVÁNY**  *2013. évi LXXVII. törvény 13/B. §*  *11/2020. (II. 7.) Korm. rendelet 22. § (1)* |
| 7.2. | A képzés elvégzéséről szóló igazolás kiadásának feltétele(i): | A képzés elvégzéséről szóló tanúsítvány kiadásának feltétele a záróvizsgán „Megfelelt” minősítés megszerzése. |

**8. A képzési program végrehajtásához szükséges feltételek**

|  |  |  |
| --- | --- | --- |
| 8.1. | Személyi feltételek: | Műszaki főiskolai/egyetemi végzettséggel vagy szakirányú szakképesítéssel, vagy minimum 2 éves munkatapasztalattal rendelkező oktató. |
| 8.2. | Személyi feltételek biztosításának módja: | Az oktatót képző intézmény foglalkoztatja munkaszerződéssel, megbízási szerződéssel vagy az oktató alkalmazását bizonyító más szerződéssel. |
| 8.3. | Tárgyi feltételek: | **A képzésben részt vevő személyes jelenlétét igénylő képzési rész esetén:** a résztvevők létszámának megfelelő oktatóterem a hozzá kapcsolódó berendezési tárgyak: flipchart tábla vagy kivetítő, tanulói és tanári létszámnak megfelelő asztal és szék, laptop/személyi számítógép, szoftverek, internetelérés.  **A képzésben részt vevő interaktív és távolléti kapcsolattal megvalósuló jelenlétét igénylő, illetve a képzésben résztvevő személyes jelenlétét nem igénylő képzési rész esetén:** • intézmény részéről: a képzési program megvalósításához szükséges számítástechnikai eszközök, internetelérés, a képzési programban alkalmazott szoftverek; • képzésben résztvevő részéről: a képzés elvégzéséhez résztvevői oldalról szükséges számítástechnikai eszközök (például laptop/személyi számítógép/tablet/okostelefon, mikrofon, webkamera) és internetelérés.  **Eszközjegyzék:**   * Áruforgalmi, nyilvántartási dokumentumok, fuvarokmányok (elektronikus és/vagy papíralapú) * Irodaszerek * Tanraktár   A raktárban legalább 20 különböző árucikk jelenjen meg, cikkenként minimum 3-3 termékkel, egységcsomagolásban. A raktárkészletnek nem szükséges valós termékekből állnia, de egyedi cikkszámmal és vonalkóddal kell rendelkezniük. |
| 8.4. | Tárgyi feltételek biztosításának módja: | A képzéshez szükséges tárgyi feltételek, eszközök meglétét a felnőttképző tulajdonjog, használati jog, bérleti jogviszony vagy egyéb használatra irányuló jogviszony alapján biztosítja.  **A képzésben részt vevő interaktív és távolléti kapcsolattal megvalósuló jelenlétét igénylő, illetve a képzésben résztvevő személyes jelenlétét nem igénylő képzési rész esetén:** a képzés elvégzéséhez résztvevői oldalról szükséges számítástechnikai eszközöket és internetelérést a képzésben résztvevő saját eszközeként biztosítja. |
| 8.5. | A képzéshez kapcsolódó egyéb speciális feltételek: | -- |
| 8.6. | A képzéshez kapcsolódó egyéb speciális feltételek biztosításának módja: | -- |

**9. Szakmai vizsga**

|  |
| --- |
| **A részszakma megszerzésére irányuló szakmai vizsgát nem a képző intézmény szervezi és bonyolítja.** A részszakmára felkészítő szakmai oktatáshoz kapcsolódóan a részszakma megszerzésére irányuló szakmai vizsgát a nemzeti akkreditálásról szóló törvény szerinti akkreditáló szerv által személytanúsító szervezetként **akkreditált vizsgaközpont szervezhet**. A szakmai vizsga megszervezéséhez szükséges feltételek és a szakmai vizsga vizsgatevékenységeinek részletes leírása a **https://szakkepzes.ikk.hu/** weblapon érhetők el a Képzési és kimeneti követelmények, Programtervek menüpontban.  A részszakma megszerzéséről kiállított szakmai bizonyítvány államilag elismert alapfokú végzettséget és szakképesítést tanúsít és legalább egy munkakör betöltésére képesít. |
| **A szakmai vizsgára bocsátás feltétele:** |
| **A részszakma megszerzésére irányuló képzés teljesítése, melyet a képző intézmény által a felnőttképzési adatszolgáltatási rendszerben kiállított tanúsítvány (7.1. pont) igazol.**  Egyéb feltételek:- |

**11. Az előzetes minősítés ténye**

|  |  |
| --- | --- |
| Szakértő nyilatkozata: | A képzési program előzetes minősítése megtörtént. |
| Az előzetes minősítés helye: | Budapest |
| Az előzetes minősítés időpontja: | 2024.01.15. |
| Az előzetes minősítést végző felnőttképzési szakértő neve: | Pádár Tivadar |
| Az előzetes minősítést végző felnőttképzési szakértő nyilvántartási száma: | FSZ/2020/000057 |
| Felnőttképzési szakértő aláírása/elektronikus aláírása: |  |
| Felnőttképző intézmény képviselőjének aláírása/elektronikus aláírása: |  |

**Szakértői vélemény**

|  |  |
| --- | --- |
| Képzés (képzési program) megnevezése | **Raktáros** |
| Felnőttképző megnevezése és engedélyszáma: | Novum7 Szolgáltató Kft.  E/2022/000158 |
| Szakértői megállapítások | |
| 1. A képzési program tartalma megfelel a felnőttképzésről szóló 2013. évi LXXVII. törvénynek és szakmai oktatás vagy szakmai képzés esetén a szakképzésről szóló törvénynek és a szakképzésről szóló törvény végrehajtásáról szóló kormányrendeletnek. 2. A képzési programban meghatározott tartalommal, feltételekkel és módon, valamint a képzéssel érintett célcsoport számára megszerezhetők a képzési programban megjelölt kompetenciák. 3. A képzési program minden oldala folyamatos oldalszámozással van ellátva, és papíralapú képzési program esetében az összefűzésre úgy került sor, hogy annak szétválasztására sérülésmentesen nincs lehetőség. | |
| Szakértői vélemény kelte | Budapest, 2024.01.15. |
| Felnőttképzési szakértő neve,  nyilvántartási száma | Pádár Tivadar  FSZ/2020/000057 |
| Felnőttképzési szakértő aláírása/elektronikus aláírás |  |

1. *Megegyezik a 4.1. pontban megadott óraszámmal, és megegyezik a témakörök összóraszámával.* [↑](#footnote-ref-1)
2. *Kontaktórától eltérő munkaforma alkalmazása esetén, ha az a képzés óraszámába beszámítható - egyéb esetben nem releváns* [↑](#footnote-ref-2)
3. *Megegyezik a 4.2. pontban megadott óraszámmal, és megegyezik a témakörök összóraszámával.* [↑](#footnote-ref-3)
4. *Kontaktórától eltérő munkaforma alkalmazása esetén, ha az a képzés óraszámába beszámítható- egyéb esetben nem releváns* [↑](#footnote-ref-4)
5. Zárt rendszerű elektronikus távoktatás esetén nem releváns. [↑](#footnote-ref-5)